cyanic-selkie/wikianc huggingface dataset:
คณะเศรษฐศาสตร์ มหาวิทยาลัยรังสิต
ประวัติ
คณะได้รับอนุมัติให้เปิดอำนวยการสอนและเริ่มรับนักศึกษาในหลักสูตรเศรษฐศาสตรมหาบัณฑิต สาขาเศรษฐศาสตร์ประยุกต์ ในปีการศึกษา 2556 ต่อมาได้ปรับเป็นเศรษฐศาสตรมหาบัณฑิต สาขาเศรษฐกิจดิจิทัล 2559 ลำดับต่อมาได้เปิดหลักสูตรปรัชญาดุษฎีบัณฑิต สาขาเศรษฐศาสตร์การเมืองระหว่างประเทศและการพํฒนาในปีการศึกษา 2563 และ ปรัชญาดุษฎีบัณฑิต สาขาเศรษฐกิจดิจิทัล 2564
หลักสูตร
สาขาเศรษฐกิจดิจิทัล หลักสูตรประกอบด้วย 4 หมวดวิชาชีพ-เฉพาะด้าน
4 หมวดวิชาชีพ-เฉพาะด้าน ประกอบด้วย
สาขาวิชาเศรษฐกิจดิจิทัล (แผนวิจัย 1.1)
ข้อกำหนดสำหรับการควบคุมสารอันตราย
ข้อกำหนดสำหรับการควบคุมสารอันตราย (Restriction of Hazardous Substances Directive) คือมาตรฐานสำหรับสิ่งแวดล้อม ผลิตเป็นไปตามมาตรฐานที่ปลอดจากสารตะกั่ว หรืออย่างน้อยเพียง 0.1% เมื่อเทียบจากขนาดและน้ำหนักรวม
หลิน
หลิน หรือ ลิ้ม (ภาษาแต้จิ๋ว) เป็นนามสกุลหรือแซ่หนึ่งของชาวจีน
ประวัติ
เกียงกง  หรืออีกนามหนึ่งคือ  เชี่ยงซื่อ  เป็นบุตรโทนของปีกังกงที่เสียชีวิตก่อนที่เกียงกง จะถือกำเนิดมา  ปีกังกงเป็นข้าราชการที่ซื่อสัตย์  ถูกจักรพรรดิติ๋วอ๋อง  ผู้ไร้ทศพิธราชธรรมตัดสินประหารชีวิต  โดยอ้างว่าปีกังกงเป็นผู้ก่อให้เกิดความกระด้างกระเดื่อง  ไม่จงรักภักดีในหมู่ประชาราษฎร์  ปีกังกงถูกประหารชีวิตโดยการควักหัวใจ และถูกเผาใบหน้าทั้งหมดหลังจากประหารชีวิตปีกังกงแล้ว  จักรพรรดิติ๋วอ๋องยังรับสั่งให้ผ่าท้องภริยาคนหนึ่งของปีกังกงเพื่อทำลายทายาทของปีกังกง  ขณะนั้น  ตั้งสี  ภริยาเอกตั้งครรภ์สามเดือนแล้วจึงได้หลบหนีไปอยู่ในป่ามกเอี้ยเชี่ยงลิ้ม  และให้กำเนิดบุตรชาย  ซึ่งนางได้ตั้งชื่อว่า “จั้ว” (แปลว่า  ลำธาร)  ต่อมา จักรพรรดิบู๊อ๋อง  ได้เข้ายึดครองราชวงศ์เซียงทัง  ในปีที่ 13  หลังการขึ้นครองราชย์ของจักรพรรดิบู๊อ๋อง  พระองค์ได้เสด็จไปยังฮวงซุ้ยของปีกังกง  และได้ให้ตั้งฮูหยิน  (ตั้งสี)  นำทายาทของปีกังกงเข้าเฝ้า  ซึ่งจักรพรรดิบู๊อ๋อง  ได้ทรงพระราชทานชื่อของทายาทว่า  “เกียง”  ชื่อสุกลุล  “ลิ้ม”  ตามถ้ำที่ชื่อเชี่ยงลิ้มอันเป็นถิ่นกำเนิด และได้พระราชทานบรรดาศักดิ์เป็นพักเล้งกง  ครองเมืองพักเล้ง  (มณฑลฮ้อน้ำในปัจจุบัน) อำเภอลี้มีศักดินาสองพันครัวเรือน  มีอำนาจปกครองสองร้อยสี่สิบเมือง  และได้เป็นเสนาบดีสืบทอดกันตลอดมา
ท่านเกียงกงถือกำเนิดที่ฝั่งตะวันตกของแม่น้ำกี้ฮ้อ  ต่อมาบุตรหลานของท่านก็ได้รับพระราชทานศักดินาเป็น  “ไซฮ้อ”  (ฝั่งแม่น้ำตะวันตก)  ฉะนั้น  ศาลาสถิตบรรพบุรุษแห่งตระกูลลิ้ม  จึงถูกขนานนามว่า  “ไซฮ้อตึ๊ง”
เกียงกงมีทายาทที่เกิดจากท่านผู้หญิงเกียงสี 2 คน  คือ ไจ่  กับ  ชา  ไจ่ได้รับราชการเป็นเจ้าเมืองกี้จิว  ซึ่งเป็นหนึ่งในมณฑลใหญ่ 9 มณฑลในสมัยโบราณ ชา หรือนามหนึ่งคือ เม่งกือ มีตำแหน่งเป็นซีแบ้( ผู้บัญชาการทหาร) ในรัชสมัยเซ่งอ๋อง ซีแบ้
พงศาวดารฉบับอื่นเขียนไว้ว่า  เกียงกงมีทายาท 2 คนคือ เม้ง กับ เจง โดยเม้งสืบทอดตำแหน่งเป็นเจ้าเมือง  เจง มีตำแหน่งซีแบ้  แม้ว่าพงศาวดารฉบับอื่นจะบันทึกนามของทายาทเกียงกงไว้ไม่ตรงกัน  แต่ยศบรรดาศักดิ์ที่ได้รับตรงกัน  จึงสันนิษฐานว่า  คงจะเลี่ยงกล่าวนามจริงซึ่งเป็นปฏิบัติกันในสังคมสมัยนั้น
อะแคปเปลลา
อะแคปเปลลา (A cappella) เป็นดนตรีที่ใช้เสียงร้องหรือการร้องโดยปราศจากเครื่องดนตรีประกอบ ดนตรีอะแคปเปลลาเดิมแยกออกจากแนวร้องโพลีโฟนีเรอเนสซองซ์และคอนเซรอ์ตาโตบาโรก ในสมัยใหม่ อะแคปเปลลามักหมายถึงการร้องโดยเสียงร้องทั้งหมดไม่ว่าจะแนวเพลงไหน รวมถึง บาร์เบอร์ชอป, ดูว็อป, และโมเดิร์น ป็อป/ร็อก ปัจจุบันอะแคปเปลลายังมีใช้เป็นท่อนแซมเพิล/ท่อนซ้ำ ที่เป็นเสียงร้องอย่างเดียว ในภาคผลิตของโปรดิวเซอร์เพลง อย่างเช่น จิมมี สไปซ์ เคอร์รี, เทดดี ไรลีย์, ไวเคลฟ เป็นต้น
ก้องฤกษ์ ว.เจริญรัตน์
ก้องฤกษ์ ว.เจริญรัตน์ สถิติการชก 2 ครั้ง ชนะ 1 (น็อค 1) แพ้ 1
ฮ่อสะพายควาย
ฮ่อสะพายควาย เป็นพืชในวงศ์ Lamiaceae เป็นไม้เถา ใบเดี่ยว พาดพันบนต้นไม้ใหญ่ พบตามเขาสูง เถาใช้ต้มน้ำหรือดองสุรา บำรุงกำลัง บำรุงข้อ
เดวิด เจย์
เดวิด เจย์ (David Jay; เกิด 24 เมษายน พ.ศ. 2525) เป็นนักเคลื่อนไหวสิทธิเอเซ็กชวลชาวอเมริกา เจย์เป็นผู้ก่อตั้งและเว็บมาสเตอร์ของเอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ซึ่งเป็นชุมชนเอเซ็กชวลที่มีสมาชิกมากที่สุดและเป็นที่รู้จักมากที่สุดในบรรดาชุมชนเอเซ็กชวลหลายแห่งที่ก่อตั้งขึ้นตั้งแต่การมีขึ้นของเวิลด์ไวด์เว็บและสื่อสังคม
การเคลื่อนไหว
เจย์เปิดตัวเว็บไซต์เอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ในปี พ.ศ. 2544 หลังรู้สึกคับข้องใจที่แหล่งข้อมูลเกี่ยวกับเอเซ็กชวลมีอยู่น้อย ตั้งแต่นั้นมาเขาก็ได้แสดงบทบาทนำในการเคลื่อนไหวเรื่องเอเซ็กชวล ปรากฏตัวในรายการโทรทัศน์หลายรายการ และมีบทบาทอย่างมากในสารคดีเรื่อง (A)sexual ของอาตส์เอ็นจินใน ปี พ.ศ. 2554
เอเว็นซึ่ง Salon.com เรียกว่า "สำนักงานใหญ่ออนไลน์อย่างไม่เป็นทางการ" ของการเคลื่อนไหวเอเซ็กชวล ได้รับการยอมรับอย่างกว้างขวางว่าเป็นชุมชนเอเซ็กชวลออนไลน์ที่ใหญ่ที่สุด เป้าหมายหลัก 2 ประการคือการสร้างการยอมรับและการอภิปรายเกี่ยวกับเอเซ็กชวลในระดับสาธารณะ และเพื่อส่งเสริมการเติบโตของชุมชนเอเซ็กชวลทางออนไลน์ขนาดใหญ่ ในวันที่ 17 มิถุนายน พ.ศ. 2556 เอเว็นมีสมาชิกที่ลงทะเบียนแล้วเกือบ 70,000 คน
ในนครนิวยอร์ก เจย์ทำงานทั้งกับกระทรวงศึกษาธิการและองค์กรเอกชน ในให้การฝึกอบรมเกี่ยวกับการคัดตัวอย่างเข้าของกลุ่มเอเซ็กชวลให้กับนักการศึกษาด้านสุขภาพ
ชีวิตส่วนตัว
เจย์มาจากเมืองเซนต์หลุยส์ รัฐมิสซูรี และจบการศึกษาจากโรงเรียนเตรียมอุดมศึกษาครอสโรดส์ ในปี พ.ศ. 2543 เมื่ออายุ 15 ปี เจย์เริ่มพิจารณาว่าตัวเองเป็นเอเซ็กชวล และเปิดเผยอัตลักษณ์ทางเพศของตนว่าเป็นเอเซ็กชวลในขณะที่เป็นนักศึกษาที่มหาวิทยาลัยเวสเลยันในรัฐคอนเนทิคัต
เคมบริดจ์แอนะลิติกา
เคมบริดจ์แอนะลิติกา (Cambridge Analytica, ย่อ: CA) เป็นบริษัทที่ปรึกษาการเมืองบริติชซึ่งใช้การทำเหมืองข้อมูล การเป็นนายหน้าข้อมูล (data brokerage) และการวิเคราะห์ข้อมูลร่วมกับการสื่อสารยุทธศาสตร์สำหรับกระบวนการเลือกตั้ง บริษัทฯ ก่อตั้งเป็นสาขาหนึ่งของเอสซีแอลกรุ๊ป (SCL Group) ครอบครัวของรอเบิร์ต เมอร์เซอร์ (Robert Mercer) ผู้จัดการกองทุนบริหารความเสี่ยงชาวอเมริกันผู้สนับสนุนอุดมการณ์อนุรักษนิยมทางการเมืองหลายอุดมการณ์ เป็นเจ้าของบริษัทฯ บางส่วน ปัจจุบันบริษัทฯ มีสำนักงานในกรุงลอนดอน นครนิวยอร์ก และวอชิงตัน ดี.ซี.
ซีอีโอ อเล็กซานเดอร์ นิกซ์ (Alexander Nix) กล่าวว่า CA เกี่ยวข้องในการแข่งขันทางการเมืองในสหรัฐ 44 ครั้งในปี 2557; ในปี 2558 บริษัทฯ ให้บริการวิเคราะห์ข้อมูลแก่การรณรงค์ประธานาธิบดีของเท็ด ครูซ ในปี 2559 CA ทำงานให้กับการรณรงค์ประธานาธิบดีของดอนัลด์ ทรัมป์ ตลอดจนการรณรงค์ลีฟ.อียูให้การถอนตัวจากสหภาพยุโรปของสหราชอาณาจักร บทบาทของ CA ในการรณรงค์เหล่านี้เป็นข้อโต้เถียงและเป็นหัวข้อการสืบสวนทางอาญาที่กำลังดำเนินอยู่ในสหรัฐและสหราชอาณาจักร นักรัฐศาสตร์ตั้งคำถามถึงข้ออ้างของ CA เกี่ยวกับประสิทธิภาพของวิธีการการกำหนดเป้าหมายผู้ออกเสียงเลือกตั้งของบริษัทฯ
ในเดือนมีนาคม 2561 สื่อหลายสำนักเผยแพร่ข่าววัตรปฏิบัติธุรกิจของเคมบริดจ์แอนะลิติกา เดอะนิวยอร์กไทมส์ และ ดิออฟเซิร์ฟเวอร์ รายงานเรื่องการละเมิดข้อมูลของเฟซบุ๊กและเคมบริดจ์แอนะลิติกา ซึ่งถูกนักวิจัยภายนอกใช้สารสนเทศส่วนบุคคลที่ได้มาจากผู้ใช้เฟซบุ๊กจากบริษัทฯ เพื่อความมุ่งหมายทางการเมือง โดยอ้างว่าเก็บรวบรวมสารสนเทศดังกล่าวเพื่อความมุ่งหมายทางวิชาการ ไม่นานจากนั้น ข่าวช่อง 4 แพร่สัญญาณการสอบสวนนอกไม่เปิดเผยแสดงภาพนิกซ์โอ้อวดเกี่ยวกับการใช้โสเภณี ปฏิบัติการล่อสินบน และฮันนีเทรพ (honey trap) เพื่อทำให้นักการเมืองที่เป็นเป้าหมายของการวิจัยของฝ่ายตรงข้าม (opposition research) เสียชื่อเสียง และกล่าวว่าบริษัทฯ "ดำเนินการรณรงค์ดิจิทัลทั้งหมดของ (ดอนัลด์ ทรัมป์)" กรรมการสารสนเทศสหราชอาณาจักรสนองต่อรายงานของสื่อโดยออกหมายค้นเซิร์ฟเวอร์ของบริษัทฯ เฟซบุ๊กแบนเคมบริดจ์แอนะลิติกามิให้โฆษณาบนแพลตฟอร์ม โดยกล่าวว่าเฟซบุ๊กถูกหลอก  วันที่ 23 มีนาคม 2561 ศาลสูงบริติชอนุมัติหมายค้นของสำนักงานกรรมาธิการสารสนเทศเพื่อค้คนสำนักงานกรุงลอนดอนของเคมบริดจ์แอนะลิติกา
ข้อมูลเกี่ยวกับผู้ใช้เฟซบุ๊ก 50 ล้านคนได้มาจากผู้ใช้เฟซบุ๊ก 270,000 คนที่แบ่งปันข้อมูลโดยใช้แอพ "ดิสอีสยัวร์ดิจิทัลไลฟ์" (thisisyourdigitallife) โดยอนุญาตให้แอพภายนอกนี้เข้าถึงข้อมูลของพวกเขาได้ย้อนไปในปี 2558 เหตุนี้ยังให้สารสนเทศเกี่ยวกับเครือข่ายเพื่อนกับบุคคลเหล่านั้นแก่แอพ ผู้พัฒนาแอพละเมิดเงื่อนไขการใช้งานของเฟซบุ๊กโดยมอบข้อมูลแก่เคมบริดจ์แอนะลิติกา
เจ้าหญิงซาห์รา มาห์นาซ ซาเฮดี
เจ้าหญิงซาห์รา มาห์นาซ ซาเฮดี (H.H. Princess Zahra Mahnaz Zahedi) (ประสูติ 2 ธันวาคม พ.ศ. 2501-) เป็นพระธิดาของนายอาร์เดชีร์ ซาเฮดี (اردشیر زاهدی ,Ardeshir Zahedi) ที่ประสูติแด่เจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์
คนตัดคน 3
คนตัดคน 3 (God of Gamblers III: Back to Shanghai, ) ภาพยนตร์ฮ่องกงแนว นักพนัน-ตลกที่ออกฉายเมื่อ ค.ศ. 1991 ภาคต่อของภาพยนตร์ปี ค.ศ. 1990 คนตัดคน 2 เขียนและกำกับโดย หว่อง จิง และนำแสดงโดย โจวซิงฉือ ซึ่งภาพยนตร์เรื่องนี้ไม่มีส่วนเกี่ยวข้องกับ คนตัดเซียน ที่นำแสดงโดย โจวเหวินฟะ แม้แต่นิดเดียวนอกจากนี้ในภาพยนตร์เรื่องนี้ยังได้นำ หลี่ เหลียงเหว่ย ซึ่งเคยรับบท ติงลี่ มาแล้วในละครโทรทัศน์เรื่อง เจ้าพ่อเซี่ยงไฮ้ กลับมารับบทนี้อีกครั้ง
เจ้าหญิงซาห์รา มาห์นาซ ซาเฮดี
พระประวัติ
เจ้าหญิงซาห์รา มาห์นาซ ซาเฮดี ประสูติเมื่อวันที่ 2 ธันวาคม พ.ศ. 2501 ณ กรุงเตหะราน ประเทศอิหร่าน โดยเป็นพระธิดาของนายอาร์เดชีร์ ซาเฮดี (اردشیر زاهدی, Ardeshir Zahedi) อดีตรัฐมนตรีต่างประเทศของอิหร่าน และอดีตเอกอัครราชทูตอิหร่านประจำสหรัฐอเมริกา ประสูติแด่เจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์
แหล่งข้อมูลอื่น
1958
อิศรศักดิ์ พันท้ายนรสิงห์
อิศรศักดิ์ พันท้ายนรสิงห์ หรือนายวีระ ฤกษ์สะอาด สถิติการชก 14 ครั้ง ชนะ 4 (น็อค 1) เสมอ 3 แพ้ 7
ดอกแก้วการะบุหนิง
ดอกแก้ว การะบุหนิง เป็นนวนิยายไทยแนว แฟนตาซี และ โรแมนติก จากบทประพันธ์ของ แก้วเก้า ถูกนำมาสร้างเป็นละครโทรทัศน์ครั้งแรกในปี 2543 ผลิตโดย บริษัท ฮูแอนด์ฮู จำกัด เขียนบทโทรทัศน์โดย วรดา กำกับการแสดงโดย ชูศักดิ์ สุธีรธรรม นำแสดงโดย ฉัตรชัย เปล่งพานิช, ธนากร โปษยานนท์, คัทลียา แมคอินทอช, จินตหรา สุขพัฒน์, รอน บรรจงสร้าง, ธัญญา โสภณ ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.30 - 22.15 น.
ระเบิดติดรถ
ระเบิดติดรถ (car bomb), ระเบิดติดรถบรรทุก (truck bomb) หรือ ระเบิดแสวงเครื่องติดยานพาหนะ (vehicle-borne improvised explosive device, VBIED) คือระเบิดแสวงเครื่องที่ถูกติดตั้งหรือจัดวางไว้ในรถยนต์หรือยานพาหนะอื่น และถูกจุดให้ปะทุ
ระเบิดติดรถมักถูกใช้เป็นอาวุธในการลอบสังหาร การก่อการร้าย หรือการสงครามกองโจร เพื่อสังหารผู้ที่อยู่ในยานพาหนะนั้นหรือผู้คนที่อยู่ใกล้จุดเกิดระเบิด หรือเพื่อสร้างความเสียหายแก่อาคารและทรัพย์สินต่าง ๆ ยานพาหนะที่ใช้ติดตั้งระเบิดสามารถเคลื่อนย้ายวัตถุระเบิดได้เป็นปริมาณมากโดยไม่เป็นที่สงสัย ทั้งนี้ เคยมีการบรรทุกวัตถุระเบิดน้ำหนักอย่างน้อย 3,200 กิโลกรัม (7,000 ปอนด์) ในยานพาหนะขนาดใหญ่มาแล้ว เช่นในการลอบวางระเบิดที่เมืองโอคลาโฮมาซิตี สหรัฐอเมริกา ในปี พ.ศ. 2538
สตีเวน เฟล็ตเชอร์
เฟล็ตเชอร์เริ่มต้นเล่นฟุตบอลอาชีพกับสโมสรฟุตบอลฮิเบอร์เนียน โดยลงเล่นในสกอตติชพรีเมียร์ชิป 156 นัด ยิงไป 43 ประตู ก่อนที่สโมสรเบิร์นลีย์จากพรีเมียร์ลีกจะจ่ายเงินเป็นสถิติของสโมสรจำนวน 3 ล้านปอนด์ เพื่อคว้าตัวมาร่วมทีมในเดือนมิถุนายน ค.ศ. 2009 ในฤดูกาล 2009–10 เฟล็ตเชอร์กลายเป็นผู้ยิงประตูในลีกได้มากที่สุดของสโมสร เมื่อยิงประตูในพรีเมียร์ลีกไป 8 ประตู แต่สโมสรมีอันต้องตกชั้นเมื่อจบฤดูกาล
ระเบิดติดรถ
ระเบิดติดรถสามารถถูกจุดให้ปะทุได้หลายวิธี ไม่ว่าจะเป็นการเปิดประตูยานพาหนะ การสตาร์ตเครื่องยนต์ การเหยียบคันเร่งหรือห้ามล้อ การใช้วิทยุบังคับ การจุดชนวน หรือการตั้งเวลา น้ำมันในถังเชื้อเพลิงของยานพาหนะอาจทำให้การระเบิดมีอานุภาพรุนแรงมากขึ้นจากการกระจายและจุดเชื้อเพลิงให้ลุกไหม้
สตีเวน เฟล็ตเชอร์
ส่วนผลงานในการเล่นระดับชาติ สตีเวน เฟล็ตเชอร์ เคยลงเล่นให้กับทีมชาติสกอตแลนด์ ในรุ่นอายุไม่เกิน 19 ปี ในรายการฟุตบอลชิงแชมป์แห่งชาติยุโรป 2006 รุ่นอายุไม่เกิน 19 ปี ที่ประเทศโปแลนด์ ภายใต้การคุมทีมของ อาร์ชี เกมมิลล์ และพาทีมชาติชุดเล็กคว้าตำแหน่งรองแชมป์ โดยแพ้ให้กับทีมชาติสเปนในรอบชิงชนะเลิศ จากนั้นได้ขึ้นมาเล่นให้กับทีมชาติชุดใหญ่ โดยในปี ค.ศ. 2015 เขากลายเป็นผู้เล่นทีมชาติสกอตแลนด์คนแรกในรอบ 45 ปี ที่ยิงแฮตทริกได้ในการเล่นให้ทีมชาติ
ประวัติ
เฟล็ตเชอร์เกิดที่เมืองชรูว์สบรี เทศมณฑลชรอปเชอร์ และใช้ชีวิตช่วงแรกในค่ายทหารอังกฤษในประเทศอังกฤษและเยอรมนี ที่ซึ่งพ่อของเขาประจำการอยู่ โดยพ่อของเขา สิบเอก เคนนี เฟล็ตเชอร์ เสียชีวิตจากโรคมะเร็ง เมื่อเขาอายุได้เพียงสิบปี ทำให้แม่ของเขาตัดสินใจพาเขาและน้องสาวย้ายไปยังเมืองแฮมิลตัน มณฑลเซาท์ลานาร์กเชอร์ ในสกอตแลนด์ และผู้ฝึกสอนของสโมสรฟุตบอลฮิเบอร์เนียน ที่มาจากแฮมิลตันได้เห็นความสามารถในการเล่นฟุตบอลของเขาและเขาได้เข้าร่วม Leith club's youth network  ในวัยสิบสามปี
อาชีพ
เฟล็ตเชอร์เริ่มลงเล่นให้กับสโมสรฟุตบอลฮิเบอร์เนียน จนจบฤดูกาล 2003–04 เอาชนะคิลมาร์น็อค ไปด้วยคะแนน 3-0 เค้ากลายเป็น first team regular ในฤดูกาล 2004–05 ลงเล่น 26 ครั้ง ทำไป 5 ประตู ในฤดูกาล 2005–06 season เฟล็ตเชอร์ทำไป10ประตู
ภาษาลัมบาดี
ลัมบาดี, ลาบันกี หรือ กอร์-โบลี มีอีกชื่อว่า บันจารี เป็นภาษาที่พูดโดยชาวบันจาราที่เคยเป็นชนเร่ร่อนทั่วประเทศอินเดีย และอยู่ในกลุ่มภาษาอินโด-อาร์ยัน ภาษานี้ไม่มีรูปอักษรของตนเอง
เม็กกาโลดอน
เม็กกาโลดอน (Megalodon; มาจากภาษากรีกโบราณคำว่า μέγας (megas) "ใหญ่, ทรงพลัง" และ ὀδoύς (odoús), "ฟัน" รวมกันแปลว่า ฟันใหญ่ ) หรือเรียกสั้น ๆ ว่า เม็ก (Meg ) ปลาฉลามเป็นปลาฉลามขนาดใหญ่ เดิมใช้ชื่อวิทยาศาตร์ว่า Carcharocles megalodon แต่ปัจจุบันได้มีการพิจารณาใหม่ให้ใช้ชื่อวิทยาศาสตร์ว่า Otodus megalodon อยู่ในวงศ์ Otodontidae ซึ่งเป็นวงศ์ของปลาฉลามขนาดใหญ่ที่สูญพันธุ์ไปแล้วตั้งแต่ยุคก่อนประวัติศาสตร์ ในอันดับ Lamniformes
ในช่วงที่มีชีวิตอยู่
เม็กกาโลดอน มีชีวิตอยู่ในราว 23 ถึง 3.6 ล้านปีก่อน สมัยไมโอซีนตอนต้นถึงไพลโอซีน โดยแหวกว่ายอยู่ในทั่วทุกมหาสมุทรเขตที่อบอุ่นและตามแนวปะการังที่อุดมสมบูรณ์ มันเป็นฉลามที่มีขนาดใหญ่ โดยงานวิจัยล่าสุดระบุว่ามันมีขนาดอยู่ที่ราวๆ 10-13 เมตร นักบรรพชีวินวิทยาคาดว่าเม็กกาโลดอนกินอาหารหลากหลาย ซึ่งส่วนใหญ่เป็นสัตว์เลี้ยงลูกด้วยนมในทะเล เช่น วาฬ เนื่องจากมีการค้นพบฟอสซิลวาฬและสัตว์เลี้ยงลูกด้วยนมในทะเลอื่นๆที่มีรอยกัดของเม็กกะโลดอน
การสูญพันธุ์และการอ้างว่ามีการพบเห็น
ปัจจุบัน เม็กกาโลดอนได้สูญพันธุ์ไปหมดแล้วราว 3.6 ล้านปีก่อน คาดว่าอาจมาจากหลายสาเหตุ เช่น สภาพอากาศเปลี่ยนแปลงอย่างรวดเร็ว แหล่งอาหารลดน้อยลง รวมถึงการถูกแย่งอาหารโดยบรรพบุรุษของปลาฉลามขาว โดยมีบางทฤษฎีระบุว่าบรรพบุรุษของวาฬเพชฌฆาต เป็นสาเหตุที่ทำให้เม็กกาโลดอนสูญพันธุ์ แต่จากการวิจัยภายหลังพบว่าบรรพบุรุษของวาฬเพชฌฆาตกินปลาขนาดเล็กเป็นอาหาร และไม่ได้เป็นสาเหตุที่ทำให้เม็กกะโลดอนสูญพันธุ์
ความใหญ่และน่ากลัวของเม็กกาโลดอนทำให้มีผู้นำไปสร้างเป็นนวนิยายและภาพยนตร์หลายต่อหลายเรื่อง เช่น Shark Attack 3: Megalodon ในปี ค.ศ. 2002, นวนิยายเรื่อง Megalodon เขี้ยวมหึมาสึนามิ นวนิยายแนววิทยาศาสตร์สยองขวัญ โดย ดร.ธรณ์ ธำรงนาวาสวัสดิ์ นักเขียนและนักสมุทรศาสตร์ชาวไทย ในปี ค.ศ. 2005 หรือสารคดีทางโทรทัศน์เรื่อง Megalodon: The Monster Shark Lives เมื่อเดือนสิงหาคม ค.ศ. 2013 ทางช่องดิสคัฟเวอรี
หลายครั้งที่มีรูปภาพหรือวีดิโอซึ่งอ้างว่าเป็นหลักฐานการมีอยู่ของเม็กกะโลดอน แต่มักจะเป็นการตัดต่อ หรือเป็นเพียงปลาฉลามขนาดใหญ่ชนิดอื่น เช่น ปลาฉลามสลีปเปอร์และปลาฉลามอาบแดด
ดอยผาตั้ง
ดอยผาตั้ง เป็นสถานที่ท่องเที่ยวที่มีชื่อเสียงแห่งหนึ่งในจังหวัดเชียงราย อยู่ในเขตตำบลปอ อำเภอเวียงแก่น จังหวัดเชียงราย ดอยผาตั้งเป็นยอดดอยอยู่ในเทือกเขาหลวงพระบาง สันปันน้ำเป็นจุดแบ่งอาณาเขตระหว่างประเทศไทย-ลาว เป็นสถานที่ท่องเที่ยวที่ขึ้นชื่อสำหรับชมพระอาทิตย์ขึ้นและทะเลหมอกในตอนเช้าและชมพระอาทิตย์ตกในเวลาเย็น มีความสูงจากระดับน้ำทะเลประมาณ 1,800 เมตร เส้นทางเดินขึ้นยอดดอยอยู่ติดกับสถานที่จอดรถและร้านค้าบริการความยาวประมาณ 700 เมตร จากยอดดอยสามารถมองเห็นแม่น้ำโขงฝั่งลาวและสามารมองเห็นยอดภูชี้ฟ้าที่อยู่ห่างออกไปกว่า 25 กิโลเมตรได้ชัดเจน
thumb|1100px|center|ทะเลหมอกบนดอยผาตั้ง และภาพรวมของดอยผาตั้ง
วงศ์ย่อยสีเสียด
วงศ์ย่อยสีเสียด เป็นวงศ์ย่อยของพืช (Leguminosae)  ดอกมีลักษณะเด่นคือเห็นก้านชูเกสรตัวผู้ชัดเจน  แบ่งเป็นสี่เผ่า ได้แก่ Acacieae Ingeae Mimoseae และ Mimozygantheae
สุพรชัย เจริญเมือง
สุพรชัย เจริญเมือง หรือนายสุพร อุดม เกิดเมื่อ 12 เมษายน พ.ศ. 2481 ที่จังหวัดชลบุรี สถิติการชก 4 ครั้ง ชนะ 1 แพ้ 3
ประวัติ
ในวัยหนุ่ม สุพรชื่นชอบมวยสากลมากจึงมาขอหัดมวยกับ ชาย ร.ส.พ. อดีตนักมวยชื่อดัง ขึ้นชกครั้งแรก เป็นฝ่ายแพ้คะแนนบรรจง อุดมศักดิ์ แต่สุพรชัยก็ยังไม่ท้อขึ้นชกต่อไป ชนะ จำเริญ นภาพล และเชวงศักดิ์ จิตปรีชาได้ และสู้กับสายเพชร ยนตรกิจได้อย่างสูสี ก่อนจะเป็นฝ่ายแพ้คะแนน แต่พอชกแพ้คะแนน สุรัตน์ชัย ศ.บางคอแหลม ฟอร์มการชกก็ตกต่ำลง จนในที่สุดครูชายจึงให้เลิกชกมวยสากล ให้มาชกมวยไทยแทน
ต่อมา ครูชายยุบค่าย ร.ส.พ. ไป สุพรชัยจึงมาอยู่ค่ายเจริญเมือง การขึ้นชกมวยไทยของสุพรชัยประสบความสำเร็จมากกว่ามวยสากล ชนะคู่ชกที่มีชื่อเสียงหลายราย เช่น พรศักดิ์ แหลมฟ้าผ่า นิมิต เลือดเมืองใต้ วีระเดช ส.ลูกพิทักษ์ เมื่ออิ่มตัวในแบบมวยไทย สุพรชัยหันมาชกมวยสากลอีกครั้ง ปรากฏว่าประสบความสำเร็จมากกว่าครั้งแรก โดยชนะ เดชฤทธิ์ อิทธิอนุชิต ได้ครองแชมป์มวยสากลรุ่นจูเนียร์เวลเตอร์เวทของเวทีราชดำเนิน จากนั้น ชกแพ้คะแนนอภิเดช ศิษย์หิรัญแบบสูสี และชนะคะแนนอดุลย์ ศรีโสธร แต่เมื่อขึ้นชกกับ เฟล เปรดันซา จากฟิลิปปินส์ สุพรชัยกลับเป็นฝ่ายแพ้คะแนนไปขาดลอย ขึ้นชิงแชมป์ OPBF ที่ว่างก็เป็นฝ่ายแพ้คะแนน ลาร์รี่ ฟลาเวียโน่อีก
เมื่อไม่ประสบความสำเร็จ สุพรชัยจึงตัดสินใจแขวนนวม หลังจากแขวนนวมแล้ว เขามีอาการบาดเจ็บที่ดวงตา ต้องพักรักษาตัว  ต่อมาได้ทำงานที่องค์การโทรศัพท์แห่งประเทศไทย
อ้างอิง
หมวดหมู่ :นักมวยสากลชาวไทยรุ่นซูเปอร์ไลท์เวท
ไทม์เซิร์ฟเวอร์
ไทม์เซิร์ฟเวอร์ (Time Server) เป็นเซิร์ฟเวอร์ประเภทหนึ่งที่เป็นเครื่องใช้อ้างอิงเวลาของระบบเพื่อให้เวลาของคอมพิวเตอร์ทุกเครื่องตรงกัน โดยจะทำการกำหนดผ่านทางโพรโทคอล Network Time Protocol (NTP) ในหลายองค์กรก็จะใช้การตั้งหรือกำหนดให้เซิร์ฟเวอร์เครื่องใดเครื่องหนึ่งเป็นไทม์เซิร์ฟเวอร์ของระบบ
หากเทียบกับเวลาที่ใช้กันจริง อาจจะอ้างถึงการเทียบเวลามาตรฐานกับกองทัพเรือ หรือก่อนเคารพธงชาติตอนเช้า
การที่คอมพิวเตอร์แต่ละเครื่องจะรับส่งข้อมูลหากันจะต้องมีเวลาในการอ้างอิง เพราะหากเวลาไม่ตรงกันหรือต่างกันมาก จะมีผลต่อการบันทึกข้อมูล (log) ที่ใช้ในการตรวจสอบ ลองนึกดูว่าถ้ามีคนฝากหรือโอนเงินให้ แต่ระบบยังไม่สามารถให้เบิกถอนได้ เพราะเวลาในเครื่องคอมพิวเตอร์ไม่ตรงกัน จะเกิดอะไรขึ้น หรือว่าเวลาที่คนรับข้อมูลได้รับก่อนเวลาที่คนส่งจะทำการส่ง ก็จะเกิดความสับสนเป็นอย่างมาก
รถเมล์นายเลิศ
รถเมล์นายเลิศ หรือ รถเมล์ขาว เป็นรถโดยสารประจำทางสายแรกของไทย ผู้ริเริ่มคือพระยาภักดีนรเศรษฐ หรือนายเลิศ  เศรษฐบุตร  เริ่มจากกิจการบริการรถม้าเช่า ซึ่งนายเลิศเป็นผู้ออกแบบตัวรถเอง โดยคิดค่าโดยสารสำหรับรถม้าเดี่ยวชั่วโมงละ 75 สตางค์ รถม้าคู่ชั่วโมงละ 1 บาท แต่นายเลิศเห็นว่าเป็นการทรมานสัตว์ จึงคิดเปลี่ยนมาใช้รถยนต์ เมื่อประมาณ พ.ศ. 2453
ลักษณะของรถ
รถเมล์นายเลิศมีลักษณะเฉพาะคือ ทาสีขาวทั้งคัน มีตราประจำรถเป็นรูปขนมกง นายเลิศเป็นผู้ออกแบบตัวถังรถเมล์ด้วยตัวเอง โดยเขียนแบบด้วยชอล์กบนพื้นปูน ให้ช่างไม้ชาวเซี่ยงไฮ้เป็นผู้ต่อ โดยใช้เครื่องยนต์ที่สั่งซื้อมาจากประเทศอังกฤษ นายเลิศมีนโยบายในการเดินรถว่า "สุภาพ ซื่อสัตย์ ประหยัด ทันใจ เอากำไรแต่น้อย บริการผู้มีรายได้น้อย"
รถเมล์สายแรกของนายเลิศ วิ่งจากประตูน้ำไปสี่พระยา เมื่อกิจการเจริญก้าวหน้าจึงขยายออกไปจนเกือบทั่วกรุงเทพมหานคร คนทั่วไปเรียกรถของท่านว่า "รถเมล์ขาว" ตามสีของรถ  ต่อมานายเลิศได้ริเริ่มบริการเรือเมล์ที่ชาวบ้านเรียก "เรือขาว" รับส่งผู้โดยสารตามคลองแสนแสบ ผ่านหนองจอก มีนบุรี แล้วมาสุดทางที่ประตูน้ำ เชื่อมโยงกับเส้นทางของรถเมล์ขาว กิจการนี้เป็นที่ประทับใจของคนทั่วไป และสร้างชื่อเสียงให้ท่านมาก
การสิ้นสุดกิจการ
กิจการรถเมล์นายเลิศ ดำเนินการมานานถึง 70 ปี ได้รับสัมปทานเดินรถประจำทางในกรุงเทพฯ ถึง 36 สาย มีรถประมาณ 700 คัน มีพนักงาน 3,500 คน นับเป็นบริษัทรถเมล์ที่ใหญ่ที่สุด แต่ได้เลิกกิจการลงในปี พ.ศ. 2520 เมื่อรัฐบาลมีนโยบายรวมกิจการรถเมล์ทุกสายในกรุงเทพมหานครมาอยู่ในความดูแลของ องค์การขนส่งมวลชนกรุงเทพ (ขสมก.) ซึ่งเป็นรัฐวิสาหกิจ
ปราสาทหินวัดพู
ปราสาทวัดพู (ວັດພູ, ) เป็นโบราณสถานในประเทศลาว ซึ่งเป็นมรดกโลกแห่งที่สองของประเทศลาว เป็นโบสถ์พราหมณ์ที่สร้างถวายพระศิวะ ตั้งอยู่บนเนินเขาภู หรือเรียกกันว่าภูเก้า (หมายถึงมวยผม) ห่างจากตัวเมืองเก่าจำปาศักดิ์ประมาณ 6 กิโลเมตร ลักษณะของปราสาทเป็นเทวสถานขอม คล้ายกับเขาพระวิหาร สร้างในราวพุทธศตวรรษที่ 12 ในสมัยของพระเจ้ามเหนทรวรมัน โดยพระยากัมมะธา ถือว่าเป็นปราสาทหินที่มีอายุเก่าแก่ที่สุด
มรดกโลก
ปราสาทหินวัดพูและสิ่งก่อสร้างใกล้เคียงได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 25 เมื่อ พ.ศ. 2544 ที่กรุงเฮลซิงกิ ประเทศฟินแลนด์ ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
งานประเพณี
ปราสาทวัดพูมีงานประเพณีประจำปีที่เรียกว่า "งานประจำปีวัดพู" จัดเป็นประจำทุกปีในช่วงเดือนกุมภาพันธ์ ตรงกับวันเพ็ญเดือนสาม และมีงานประมาณ 3 วัน
การรักษาและการเข้าชม
ปัจจุบันสถานที่นี้เปิดให้กับสาธารณชนไว้ทำพิธีทางศาสนาและการท่องเที่ยว โดยเปิดในเวลา 08:00–18:00 นาฬิกา และสำหรับชาวต่างชาติจ่ายค่าเข้า 50,000 กีบ ส่วนชาวลาวจ่าย 20,000 กีบ
บริเวณนี้มีพิพิธภัณฑ์ที่บรรจุไปด้วยวัตถุในตัววิหาร เช่นเทวรูปพระศิวะ พระวิษณุ นนทิ และพระพุทธรูป ตัวอาคารมีขนาดจำกัด เพื่อให้สถานที่และบริเวณโดยรอบมีการเปลี่ยนแปลงน้อยที่สุด
สมเกียรติ เกียรติเมืองยม
สมเกียรติ เกียรติเมืองยม เป็นนักมวยสากลรุ่นซูเปอร์เฟเธอร์เวท สถิติการชก 13 ครั้ง ชนะ 2 เสมอ 1 แพ้ 10
ซือริช
ซือริช (Zürich) หรือ ซูริก (Zurich) เป็นเมืองที่มีขนาดใหญ่ที่สุดในประเทศสวิตเซอร์แลนด์และเป็นเมืองหลวงของรัฐซือริช ตั้งอยู่ทางภาคกลางตอนเหนือของประเทศ บริเวณจุดเหนือสุดของทะเลสาบซือริช (Lake Zurich) มีประชากรในเขตตัวเมืองทั้งหมด 400,028 คน และประชากรบริเวณรอบตัวเมืองรวมทั้งสิ้น 1.4 ล้านคน ซือริชเป็นศูนย์กลางของระบบการขนส่งมวลชนของประเทศ อาทิ ระบบขนส่งรถไฟ เส้นทางการคมนาคม การจราจรทางอากาศ โดยเป็นที่ตั้งของสนามบินและสถานีรถไฟที่ใหญ่ที่สุดและการจราจรหนาแน่นที่สุดในประเทศ
ซือริชได้ถูกก่อตั้งมานานกว่า 2,000 ปี โดยชาวโรมันช่วง 150 ปีก่อนคริสตกาล ซึ่งขณะนั้นซือริชมีชื่อเรียกว่า Turicum อย่างไรก็ตามร่องรอยการเข้าอยู่อาศัยในซือริชได้ถูกค้นพบว่ายาวนานถึง 6,400 ปีแล้ว ในช่วงยุคกลาง ซือริชได้รับเอกราชเมื่อปี ค.ศ. 1519 และเป็นศูนย์กลางการปฏิวัติศาสนาคริสต์นิกายโปรแตสแตนท์ในยุโรปภายใต้การนำของฮุลดริช ซวิงลี
ซือริชใช้ภาษาเยอรมันเป็นภาษาราชการ แต่อย่างไรก็ตามภาษาที่นิยมพูดกันเป็นหลักคือเยอรมันแบบภาษาถิ่นสวิส (Alemannic Swiss German dialect)
ในปี 2012 จากผลการสำรวจของ Monocle's 2012 "Quality of Life Survey" ได้จัดอันดับให้ซือริชเป็นหนึ่งใน 25 เมืองที่น่าอยู่อาศัยมากที่สุด และจากหลายผลการสำรวจตั้งแต่ปี 2006 ถึง 2008 ยังได้จัดอันดับให้ซือริชเป็นเมืองที่มีคุณภาพชีวิตประชากรดีที่สุดของโลกและเป็นเมืองที่ร่ำรวยที่สุดในสหภาพยุโรป
ในเมืองซือริชยังเป็นที่ตั้งของพิพิธภัณฑ์หลายแห่ง รวมถึงพิพิธภัณฑ์แห่งชาติของสวิตเซอร์แลนด์
ฟุตบอลลีก ฤดูกาล 1890–91
ฟุตบอลลีก ฤดูกาล 1890–91 (1890–91 Football League) เป็นฟุตบอลลีกฤดูกาลที่สาม หลังจากครองตำแหน่งแชมป์ฟุตบอลลีกสองฤดูกาลแรก เพรสตันนอร์ทเอนด์ ร่วงลงมาเป็นรองแชมป์ และเอฟเวอร์ตันคว้าแชมป์ลีกเป็นครั้งแรกในประวัติศาสตร์ของพวกเขาโดยมีแต้มห่าง 2 แต้ม ในขณะเดียวกัน มีการเปลี่ยนแปลงในลีกตั้งแต่ฟุตบอลลีกฤดูกาลที่แล้ว สโตกซิตีไม่ได้รับเลือกกลับเข้าสู่ฟุตบอลลีก ดังนั้นพวกเขาจึงเข้าร่วมกับลีกคู่แข่งของฟุตบอลลีกคือฟุตบอลอลิอันซ์ พวกเขาถูกแทนที่ด้วยซันเดอร์แลนด์ซึ่งได้รับฉายาว่า "ทีมแห่งพรสวรรค์" ในเวลานั้น
จักรพรรดิหลิวซ่งอู่
จักรพรรดิหลิวซ่งอู่ (, 16 เมษายน 363 – 26 มิถุนายน 422) พระนามเดิม หลิวยฺวี่ พระนามรอง เต๋อซิ่ง  ปฐมจักรพรรดิราชวงศ์หลิวซ่งแห่งยุคราชวงศ์เหนือ-ใต้
จักรพรรดิหลิวซ่งอู่ประสูติเมื่อวันที่ 16 เมษายน ค.ศ. 363 พระราชบิดาของพระองค์คือ หลิวเฉียว ทายาทรุ่นที่ 20 ซึ่งสืบสายพระโลหิตจาก ฉู่กงหวัง เล่าเจียว พระราชอนุชาใน จักรพรรดิฮั่นเกาจู่ ปฐมจักรพรรดิ ราชวงศ์ฮั่นตะวันตก ส่วนพระราชมารดาคือ เจ้าอันจง ซึ่งสิ้นพระชนม์หลังจากประสูติพระองค์ได้ไม่นานเมื่อจักรพรรดิอู่ตี้สถาปนาราชวงศ์หลิวซ่งใน ค.ศ. 420 ก็ได้สถาปนาพระราชมารดาที่สิ้นพระชนม์ไปแล้วให้มีสถานะเทียบเท่าพระพันปีหลวงมีพระนามว่า จักรพรรดินีเซี่ยวมู่ และได้สถาปนาพระราชบิดาที่สิ้นพระชนม์ไปแล้วเป็น จักรพรรดิเซี่ยวมู่
ใน ค.ศ. 420 หลิวอวี้ซึ่งขณะนั้นเป็นขุนศึกแห่ง ราชวงศ์จิ้นตะวันออก ได้ทำการปลด จักรพรรดิจิ้นกง ลงจากราชบัลลังก์ทำให้ราชวงศ์จิ้นตะวันออกสิ้นสุดลงพร้อมกับสถาปนาตนเองขึ้นเป็นจักรพรรดิหลิวซ่งอู่มีนามศักราชว่า หยงฉู่ แต่ครองราชบัลลังก์ได้เพียง 2 ปีก็สวรรคตเมื่อ ค.ศ. 422 โดยมีองค์ชาย หลิวอี้ฝู ที่รัชทายาทขึ้นสืบราชบัลลังก์ต่อมาเป็น จักรพรรดิหลิวซ่งเฉ่า
363 422
พระเอกกษัตรี
พระเอกกษัตรี เป็นพระมเหสีพระองค์หนึ่งในสมเด็จพระนเรศวรมหาราชแห่งอาณาจักรอยุธยา เริ่มรับราชการฝ่ายในหลังจากที่พระศรีสุพรรณมาธิราชหรือพระบรมราชาที่ 7 พระชนก ยอมสวามิภักดิ์แก่สมเด็จพระนเรศวรมหาราชแล้วพาครอบครัวมาเป็นเชลยศักดิ์ในกรุงศรีอยุธยา ต่อมาสมเด็จพระนเรศวรมหาราชจึงแต่งตั้งพระเอกกษัตรีเป็นพระมเหสี
พระประวัติ
พระเอกกษัตรีเป็นเจ้านายกัมพูชา เป็นพระราชธิดาของพระบรมราชาที่ 7 (เอกสารไทยเรียกพระศรีสุพรรณมาธิราช) กับพระชาติกษัตรี พระอัครมเหสี (ต่อมาได้รับการสถาปนาขึ้นเป็นพระภัควดีสุชาติชาตามหากระษัตรี) มีพระอนุชาและพระภคินีคือ พระวิสุทธกษัตรี, พระไชยเชษฐา และพระอุทัยราชา
พระเอกกษัตรีได้ให้ประสูติกาลพระราชบุตร หรือสิ้นพระชนม์เมื่อใด ไม่เป็นที่ปรากฏ
พระนามของพระเอกกษัตรีถูกตั้งเป็นชื่อสระน้ำแห่งหนึ่งในมหาวิทยาลัยนเรศวร
มาดากัสการ์ คาร์ทซ์
มาดากัสการ์ คาร์ทซ์ (Madagascar Kartz) เป็นเกมแข่งรถที่อิงมาจากแอนิเมชันซีรีส์มาดากัสการ์ ของดรีมเวิร์กสแอนิเมชัน เกมนี้ได้รับการเปิดตัวในวันที่ 27 ตุลาคม ค.ศ. 2009 และเป็นเกมชุดที่สองที่แยกเนื้อหาออกจากซีรีส์ เกมใช้ระบบวีวีลควบคุม และมีส่วนครอบเสริม
รูปแบบการเล่น
เกมดังกล่าวมีลักษณะเป็นเกมแข่งรถโกคาร์ทแบบพื้นฐาน ผู้เล่นสามารถทำการกระโดด, ม้วน หรือพลิกได้ เกมนี้มีหลายฉากที่แตกต่างไปจากที่ปรากฏอยู่ในแอนิเมชัน ตัวละครที่สามารถควบคุมได้ ประกอบด้วย อเล็กซ์, มาร์ตี้, เมลแมน, คิงจูเลียน, เมสันและฟิล หรือเพนกวินอื่นอีกสี่ตัวก็ได้ คันควบคุม มาดากัสการ์ คาร์ทซ์ วีล ได้ใช้รวมเข้ากับระบบ วี โดยวีลนี้มีออปชันให้เลือกใช้ ซึ่งจะแตกต่างจาก วีวีล ที่มีอยู่ใน มาริโอคาร์ท วี
ตัวละครที่สามารถควบคุมได้ ประกอบด้วย สิงโตอเล็กซ์, ม้าลายมาร์ตี้, ยีราฟเมลแมน, ฮิปโปกลอเรีย, กลุ่มนกเพนกวิน, กลุ่มชิมแปนซี และ คิงจูเลียน จากซีรีส์ มาดากัสการ์ รวมถึงสองตัวละครที่มาจากภาพยนตร์เรื่องอื่นนอกเหนือจากที่อยู่ในมาดากัสการ์ ซึ่งได้แก่ เชร็ค จาก เชร็ค และ บ็อบ จาก มอนสเตอร์ ปะทะ เอเลี่ยน ซึ่งล้วนอยู่ในแฟรนไชส์ของดรีมเวิร์กส ประเภทการแข่งขัน ประกอบด้วย การแข่งขันความเร็ว, ชิงแชมป์, ซ้อมจับเวลา และการแข่งขันแบบตะลุยด่าน ส่วนเพลง "ไอไลค์ทูมูฟอิท" ซึ่งขับร้องโดย รีล 2 รีล เป็นเพลงธีมในส่วนของหน้าเมนู และรูปแบบการเล่นจะคล้ายกับ มาริโอคาร์ท วี ของนินเทนโด
การตอบรับ
มาดากัสการ์ คาร์ทซ์ ได้รับคำวิจารณ์ไม่ค่อยดีเท่าใดนัก เคร็ค แฮร์ริส ของเว็บไซต์ไอจีเอ็น กล่าวถึงเวอร์ชันในระบบวีว่า "เป็นการแข่งรถโกคาร์ทที่มีความรวดเร็ว ความน่าแปลกใจ ไม่ดีเท่าที่ มาริโอคาร์ท มีอยู่" เว็บไซต์เกมส์เรดาร์ยังวิจารณ์อีกด้วยว่า "ธรรมดา และเป็นเสมือนกับเวอร์ชันที่น่าเบื่อของ มาริโอคาร์ท" พวกเขายังกล่าวอีกด้วยว่าไอเท็มเสริมที่ไม่ค่อยมีประสิทธิภาพ และในปัจจุบันยังไม่มีความเห็นในเชิงบวกจากเว็บไซต์เมทาคริติกแต่อย่างใด
ซาร์แปเตอร์ที่ 4 แห่งบัลแกเรีย
ซาร์แปเตอร์ที่ 4 มีพระนามแต่กำเนิดว่า แตออดอร์ หรือเป็นที่รู้จักในพระนาม แตออดอร์–แปเตอร์ (Теодор-Петър; สวรรคต ค.ศ. 1197) ทรงเป็นซาร์ (จักรพรรดิ) พระองค์แรกของจักรวรรดิบัลแกเรียที่ 2 ระหว่างปี ค.ศ. 1185–1197 พระองค์ทรงเป็นพระโอรสของคนเลี้ยงแกะผู้ร่ำรวยจากเทือกเขาในบริเวณของแตมาปารีสติออน พระองค์และพระอนุชาของพระองค์คืออาแซนและกาลอยันได้รับการการกล่าวถึงจากหลักฐานชั้นต้นแทบทั้งหมดว่าเป็นชาววลาก แต่คาดว่าน่าจะเป็นเชื้อสายผสมกันระหว่างชาววลาก บัลแกเรียและคูมัน
ในปี ค.ศ. 1185 แตออดอร์–แปเตอร์และอาแซนได้เข้าหาจักรรพรรดิไบแซนไทน์คือจักรพรรดิไอแซ็คที่ 2 อันเจลอสที่เธรซ พร้อมทั้งเรียกร้องคฤหาสถ์ในแถบเทือกเขาบอลข่าน หลังจากที่จักรพรรดิทรงปฏิเสธและสร้างความอับอายให้กับพวกเขา พวกเขาจึงตัดสินใจก่อกบฎ โดยใช้ประโยชน์จากความไม่พอใจของชาวบัลแกเรียและวลากในประเด็นของการจัดเก็บภาษี เพื่อชักจูงให้เพื่อนร่วมชาติร่วมด้วยกับพวกเขา จึงจ้างผู้วิเศษท้องถิ่นให้ป่าวประกาศว่านักบุญเดเมทรีอุสแห่งเทสซาโลนีกีกำลังสนับสนุนพวกเขาอยู่ ก่อจะสิ้นปี แตออดอร์–แปเตอร์ได้สวมมงกุฎและใช้เครื่องหมาย ซึ่งสงวนไว้เฉพาะซาร์แห่งบัลแกเรีย
กองทัพไบแซนไทน์สามารถปราบปรามกบฎได้สำเร็จ บีบบังคับให้แตออดอร์–แปเตอร์และอาแซนหนีไปอยู่คูมันในเดือนกรกฎาคม ค.ศ. 1186 พวกเขากลับมาพร้อมกับกองทัพคูมันในฤดูใบไม้ร่วง และเข้าควบคุมปารีสติออน ซึ่งถือได้ว่าเป็นการสิ้นสุดของการก่อกำเริบด้วยการก่อตั้งรัฐใหม่ขึ้น โดยถือว่ารัฐใหม่นี้เป็นรัฐสืบทอดจากจักรวรรดิบัลแกเรียที่ 1 ในช่วงทศวรรษที่ 1190 กลุ่มพี่น้องมักเข้าจู่โจมดินแดนของไบแซนไทน์ที่อยู่ใกล้เป็นประจำ ความขัดแย้งระหว่างจักรพรรดิไอแซ็คที่ 2 และจักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ในระหว่างสงครามครูเสด ส่งผลให้ซาร์แปเตอร์ที่ 4 ยึดดินแดนใหม่ได้ในปี ค.ศ. 1190 ซาร์แปเตอร์ที่ 4 และอาแซนแบ่งดินแดนกันปกครองในปี ค.ศ. 1192 โดยซาร์แปเตอร์ที่ 4ทรงได้รับแปรสลัฟและดินแดนทางตะวันออกเฉียงเหนือ พระองค์ได้บรรลุสัญญาสันติภาพกับจักรวรรดิไบแซนไทน์ หลังจากที่อาแซนถูกสังการโดยบอลยาร์ในปี ค.ศ. 1196 ซาร์แปเตอร์ที่ 4 จึงแต่งตั้งให้กาลอยันปกครองดินแดนเดิมของอาแซน ซาร์แปเตอร์ที่ 4 ถูกปลงพระชนม์ในปีถัดมา
เรย์ โอราอิส
เรย์ โอราอิส (Rey Orais) หรือเรย์นัลโด โอราอิส นักมวยสากลชาวฟิลิปปินส์ เกิดเมื่อ 15 สิงหาคม พ.ศ. 2527 ที่เมืองมาลิตโบก จังหวัดเลย์เตใต้ ประเทศฟิลิปปินส์ สถิติการชก 25 ครั้ง ชนะ 9 (น็อค 2) เสมอ 1 แพ้ 15
ประวัติ
โอราอิสได้ชิงแชมป์โลกเยาวชนรุ่นมินิมัมเวท WBC กับโอเล่ห์ดงอีกครั้งเมื่อ 25 กุมภาพันธ์ พ.ศ. 2548 แต่คราวนี้เป็นฝ่ายแพ้น็อคในยกที่ 6 มาชกในไทยเมื่อ พ.ศ. 2549 แพ้คะแนน สายรุ้ง อ.สุวรรณศิลป์ แต่ก็ขึ้นชกในฟิลิปปินส์ชนะคะแนน โรแลนโด ทูยูกอน และชนะน็อค โนเอล ทูนาเกา ยก 3 จากนั้น มาชิงแชมป์ PABA รุ่นไลท์ฟลายเวทเมื่อ 16 กุมภาพันธ์ พ.ศ. 2550 แพ้น็อค เนตร ศศิประภายิม ยก 3 โดยโอราอิสถูกเนตรชกลงไปนับแปดถึง 2 ครั้งในยกที่ 2 ก่อนจะแพ้น็อคไปในที่สุด โอราอิสไปชกชนะที่ฟิลิปปินส์อีก 3 ครั้ง ก่อนจะมาชิงแชมป์ WBC เอเชียรุ่นฟลายเวทเมื่อ 21 มีนาคม พ.ศ. 2551 ปรากฏว่าเป็นฝ่ายแพ้น็อคเด่นเก้าแสน เก้าวิชิต ยก 3 จากนั้น โอราอิสก็ไม่ได้ขึ้นชกมวยอีกเลย
โรเดล โอราอิส
โรเดล โอราอิส (Rodel Orais) เกิดเมื่อ 12 สิงหาคม พ.ศ. 2522 ที่เมือง Marbel ประเทศฟิลิปปินส์ สถิติการชก 33 ครั้ง ชนะ 14 (น็อค 6) เสมอ 1 แพ้ 18
บีกานามัยซิน
บีกานามัยซิน หรือ กานามัยซิน บี (INN, Bekanamycin หรือ Kanamycin B หรือ Amino-deoxy-Kanamycin) เป็นยาปฏิชีวนะชนิดหนึ่งในกลุ่มอะมิโนไกลโคไซด์ ที่ได้จากธรรมชาติ ผลิตได้จากสายพันธุ์ที่กลายพันธุ์ของเชื้อแบคทีเรีย Streptomyces kanamyceticus โดยบีกานามัยซินจะออกฤทธิ์ฆ่าเชื้อแบคทีเรียในวงศ์เอนเทอร์โรแบคทีเรียซีอี ได้แก่ สกุลเอสเชอริเชีย, สกุลเคลบซิลลา, สกุลซัลโมเนลลา, สกุลชิเกลลา และสกุลโปรตีอัส ยานี้มีคุณสมบัติทางกายภาพและชีวภาพที่เหมือนกันกับกานามัยซิน ทั้งโครงสร้างโมเลกุล, ขอบเขตการออกฤทธิ์, และเภสัชจลนศาสตร์
เภสัชพลนศาสตร์
บีกานามัยซินถูกดูดซึมได้น้อยมากในทางเดินอาหาร ความเข้มข้นของยาสูงสุดในลำไส้หลังการได้รับยาในรูปแบบรับประทานอยู่ที่ประมาณ170–350mg/g
การเกิดพิษ
ผลการทดลองพบว่าความเข้มข้นของบีกานามัยซินรูปแบบฉีดเข้ากล้ามเนื้อที่มีผลฆ่าหนูทดลองร้อยละ50ของหนูทดลองทั้งหมด (Lethal dose 50%; LD50) คือ110.5และ192mg/kg ในหนูทดลองขนาดเล็ก (mice) และหนูทดลองขนาดใหญ่ (rat) ตามลำดับ ส่วน LD50 ของบีกานามัยซินรูปแบบรับประทานต่อหนูทดลองทั้งสองกลุ่มมีค่ามากกว่า6000mg/kg
ข้อห้ามใช้
บีกานามัยซิน ซัลเฟต มีข้อห้ามใช้ในผู้ป่วยที่มีภาวะความผิดปกติต่อไปนี้; ระบบทางเดินอาหารอุดตัน, ภาวะที่ทางเดินอาหารมีการบีบตัวน้อยกว่าปกติ, ผู้ที่มีการดูดซึมสารอาหารผิดปกติ, ภาวะไตวาย หากผู้ป่วยที่ได้รับยาบีกานามัยซินมีอาการและ/หรืออาการแสดงที่บ่งบอกได้ถึงการเกิดพิษต่อระบบการได้ยินและ/หรือต่อไตควรพิจารณาหยุดการใช้ยานี้ในผู้ป่วยดังกล่าวทันที
ควรหลีกเลี่ยงการใช้ยานี้ร่วมกับยาอื่นที่ก่อให้เกิดพิษต่อการได้ยินและไตเหมือนกัน เช่น ยาปฏิชีวนะอื่นในกลุ่มอะมิโนไกลโคไซด์, กรดอีทาไครนิก เป็นต้น หากมีความจำเป็นต้องใช้ยาดังกล่าวร่วมกัน ต้องเฝ้าระวังและติดตามการเกิดอาการไม่พึงประสงค์ดังกล่าวอย่างใกล้ชิด
อาการไม่พึงประสงค์
อาการไม่พึงประสงค์จากการได้รับบีกานามัยซินที่เกิดขึ้นได้บ่อน ได้แก่ คลื่นไส้, อาเจียน, ท้องเสีย และผื่น ส่วนการเกิดพิษต่อการได้ยินและไตนั้นจะพบการเกิดได้ง่ายในผู้ป่วยที่มีการทำงานของตับผิดปกติในระดับรุนแรง
การใช้ประโยชน์ทางการแพทย์
บีกานามัยซินมีข้อบ่งใช้ในการรักษาการติดเชื้อในระบบทางเดินอาหารที่เกิดจากเชื้อแบคทีเรียที่ไวต่อยานี้ ทั้งแบบเฉียบพลันและเรื้อรัง โดยขนาดยาบีกานามัยซินในผู้ใหญ่ คือ 1 – 1.5 กรัมต่อวัน โดยสามารถเพิ่มขนาดยาต่อวันได้สูงสุดถึง 4 กรัม (60 มิลลิกรัม/น้ำหนักตัว 1 กิโลกรัม/วัน) และควรแบ่งยาให้วันละ 3 – 4 ครั้ง ในเด็กอายุ 2 – 12 ปี ขนาดยาที่แนะนำ คือ 40 มิลลิกรัม/น้ำหนักตัว 1 กิโลกรัม/วัน ส่วนการใช้ยานี้ในเด็กอ่อนและทารกนั้นควรพิจารณาใช้เมื่อมีความจำเป็นเร่งด่วนและไม่มียาปฏิชีวนะอื่นได้ผลในการรักษา แต่การใช้ยาในกลุ่มผู้ป่วยกลุ่มนี้ควรได้รับการติดตามแลดูจากแพทย์อย่างใกล้ชิด
บริเวณแห้งแล้ง
บริเวณแห้งแล้ง หรือ ทะเลทราย (desert) เป็นบริเวณแผ่นดินแห้งแล้งซึ่งเกิดหยาดน้ำฟ้าน้อยและทำให้สภาพการดำรงชีพไม่เอื้อสำหรับพืชและสัตว์ ประมาณหนึ่งในสามของพื้นผิวดินของโลกแห้งแล้งหรือกึ่งแห้งแล้ง ซึ่งรวมเขตขั้วโลกด้วยซึ่งเกิดหยาดน้ำฟ้าน้อย และบ้างเรียก "บริเวณแห้งแล้งเย็น" บริเวณแห้งแล้งสามารถจำแนกได้โดยปริมาณหยาดน้ำฟ้าที่ตก อุณหภูมิ สาเหตุของการกลายเป็นบริเวณแห้งแล้ง (desertification) หรือโดยที่ตั้งภูมิศาสตร์
ทเวลฟ์ (อัลบั้ม)
ทเวลฟ์ เป็นสตูดิโออัลบั้มภาษาญี่ปุ่นชุดแรก โดยกลุ่มศิลปินชาวเกาหลีใต้-ญี่ปุ่นไอซ์วัน โดยวางจำหน่ายในวันที่ 21 ตุลาคม พ.ศ. 2563 อัลบั้มมีทั้งหมด 3 รูปแบบ โดยมีปกที่แตกต่างกัน 7 แบบ นอกจากนี้ยังมีเพลงที่เลือกจากภาษาเกาหลีที่เคยเผยแพร่ก่อนหน้า มาทำเป็นภาษาญี่ปุ่น และมีเพลงบีแวร์ เป็นเพลงหลัก
อุณหภูมิวิกฤต
อุณหภูมิวิกฤต (critical temperature) คืออุณหภูมิที่โลหะมีสภาพนำยวดยิ่ง เมื่อลดอุณหภูมิของตัวนำยวดยิ่ง ค่าความต้านทานไฟฟ้าจะเป็นศูนย์อย่างทันทีทันใด ซึ่งเป็นสมบัติเบื้องต้นของตัวนำยวดยิ่งทุกประเภท และเป็นที่มาของชื่อวัสดุตัวนำยวดยิ่ง (superconductor) ด้วย
ศีล 227
พระวินัย 227 ข้อ ของพระ เป็นกฎหมายหรือข้อห้ามของพระภิกษุสงฆ์เถรวาทตามพระวินัยบัญญัติ จัดอยู่ในส่วนอาทิพรหมจาริยกาสิกขา พระวินัย 227บทในพระปาฏิโมกข์ ที่พระพุทธเจ้าทรงวางข้อกำหนดไม่พึงละเมิดไว้เพื่อความเป็นระเบียบเรียบร้อยของคณะสงฆ์ และเพื่อเป็นข้อปฏิบัติพื้นฐานอันเอื้อเฟื้อต่อการประพฤติพรหมจรรย์ของพระภิกษุสงฆ์ มีโทษในการล่วงละเมิดร้ายแรงที่สุดถึงปาราชิก หรือขาดจากความเป็นพระสงฆ์
พระวินัย 227 บ ไม่ใช่ศีลแต่เรียกว่า พระวินัย ผู้ทำผิดศีลเรียกว่า ล่วงพระวินัย เป็น อาบัติ ระดับชั้นต่าง ๆ ตามความหนักเบา สามารถแบ่งระดับอาบัติออกได้เป็นลำดับขั้น ตั้งแต่ขั้นรุนแรงจนกระทั่งเบาที่สุด ในอาบัติระดับเบาจะต้องมีการเผยความผิด อาบัติระดับเบาเช่น ปาจิตตีย์ สามารถแก้ได้โดยกล่าวแสดงความผิดของตนกับพระภิกษุรูปอื่นเพื่อเป็นการแสดงถึงความสำนึกผิดและเพื่อจะตั้งใจประพฤติตนใหม่ หรือที่เรียกว่า การแสดงอาบัติ, ปลงอาบัติ แต่ถ้าถึงขั้นปาราชิกย่อมขาดจากความเป็นพระ และไม่สามารถบวชเป็นพระสงฆ์ได้อีก ซึ่งพระวินัย ไม่ใช่ศีล แต่เป็นเสมือนกฎหมายของพระภิกษุ แต่หากจะกล่าวถึงศีลพระนั้น มีเพียง 43 ข้อ คือ จุลศีล มัชฌิมศีล มหาศีล จึงจะเป็นศีลพระที่แท้จริงตามพุทธบัญญัติ
การเลือกตั้งประธานาธิบดีสหรัฐ พ.ศ. 2547
'''การเลือกตั้งประธานาธิบดีสหรัฐอเมริกา ค.ศ. 2004''' เป็นการเลือกตั้งประธานาธิบดีสหรัฐอเมริกาครั้งที่ 55 และมีขึ้นในวันที่ 2 พฤศจิกายน ค.ศ. 2004 ในการเลือกตั้งนี้ประธานาธิบดีสหรัฐอเมริกา จอร์จ ดับเบิลยู. บุช จากพรรครีพับลิกัน สามารถเอาชนะจอห์น เคร์รี วุฒิสมาชิกรัฐแมสซาชูเซตส์จากพรรคเดโมแครต
โปเกพาร์ก 2: บียอนด์เดอะเวิลด์
โปเกพาร์ก 2: บียอนด์เดอะเวิลด์ (PokéPark 2: Wonders Beyond) เป็นวิดีโอเกมแนวแอ็กชันผจญภัยที่พัฒนาโดยบริษัทครีเชอส์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับวี ในประเทศญี่ปุ่นในวันที่ 12 พฤศจิกายน พ.ศ. 2554 ในอเมริกาเหนือในวันที่ 27 กุมภาพันธ์ พ.ศ. 2555 ในยุโรปในวันที่ 23 มีนาคม พ.ศ. 2555 และในออสตราเลเซียในวันที่ 29 มีนาคม พ.ศ. 2555 เป็นภาคต่อของโปเกพาร์ก วี: พิคาชูส์แอดเวนเจอร์ในโปเกพาร์ก 2 ส่วนเนื้อเรื่องพิคาชู เดินทางไปยังโปเกพาร์กแห่งใหม่พร้อมกับโพจจามะเพื่อนสนิทของพวกเขาและต้องช่วยโปเกพาร์กจากการคุกคามของ Wish Park ส่วนตัวละครเพิ่มเติมต่อไปนี่ ซึทาจะ โพคาบู และ มิจูมารุ
เดอะสตาร์ ค้นฟ้าคว้าดาว ปี 7
เดอะสตาร์ ค้นฟ้าคว้าดาว ปี 7 เป็นการแข่งขันเดอะสตาร์ ค้นฟ้าคว้าดาว ปีที่ 7 โดยเริ่มรับสมัครผู้เข้าแข่งขันตั้งแต่เดือนพฤศจิกายน - ธันวาคม 2553
การรับสมัคร
-
ภาคกลาง
การแข่งขันภาคกลางได้จัดการแข่งขันขึ้นในวันที่ 6 พฤศจิกายน - 7 พฤศจิกายน,13 พฤศจิกายน พ.ศ. 2553 ที่ตึก GMM Grammy Place กรุงเทพมหานคร โดยในรอบแรกมีผู้ผ่านเข้ารอบทั้งหมด 16 คน และผู้ที่ผ่านเข้ารอบ 24 คนสุดท้าย มี 8 คน ดังนี้
ภาคตะวันออกเฉียงเหนือ
การแข่งขันภาคตะวันออกเฉียงเหนือได้จัดการแข่งขันขึ้นในวันที่ 20 พฤศจิกายน พ.ศ. 2553 ที่โรงแรมเจริญธานี ปริ๊นเซส จังหวัดขอนแก่น มีผู้ผ่านเข้ารอบ 6 คน
ภาคใต้
การแข่งขันภาคใต้ได้จัดการแข่งขันขึ้นในวันที่ 27 พฤศจิกายน พ.ศ. 2553 ที่โรงแรมลี การ์เดนส์ พลาซา อำเภอหาดใหญ่ จังหวัดสงขลา มีผู้ผ่านเข้ารอบ 4 คน
ภาคเหนือ
การแข่งขันภาคเหนือได้จัดการแข่งขันขึ้นในวันที่ 11 ธันวาคม พ.ศ. 2553 โรงแรมโลตัส ปางสวนแก้ว จังหวัดเชียงใหม่ มีผู้ผ่านเข้ารอบ 6 คน
รอบ 24 คนสุดท้าย
มีผู้ที่ผ่านเข้ารอบจากภาคต่าง ๆ ทั้งสิ้น 24 คน โดยทั้ง 24 คนนี้จะต้องเดินทางไปแข่งขันต่อที่กรุงเทพมหานคร เพื่อค้นหา 8 คนสุดท้ายที่จะเข้าไปสู่รอบสุดท้าย
ลำดับการเรียกชื่อของ 8 ผู้เข้ารอบสุดท้าย
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
สัปดาห์เปิดตัว
ในสัปดาห์แรกของการถ่ายทอดสดรายการเดอะสตาร์ หัวข้อ"เพลงแสดงถึงความเป็นตัวเอง"(5 มีนาคม พ.ศ. 2554) มีรายละเอียดดังนี้ หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 12.79%) จึงไม่สามารถเปิดเผยคะแนนได้
สัปดาห์ที่ 1
ในสัปดาห์ที่ 1 เป็นการแข่งขันในหัวข้อ "เพลงฮิตในรอบปีที่ผ่านมา"(12 มีนาคม พ.ศ. 2554) มีรายละเอียดดังนี้
คอนเสิร์ต 12 มีนาคม พ.ศ. 2554
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 14.81%) จึงไม่สามารถเปิดเผยคะแนนได้
วันประกาศผล 13 มีนาคม พ.ศ. 2554
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ เรืองฤทธิ์ ศิริพานิช (ริท) และ ปฏิภาณ หล่อเสถียร (เซน) ร้องเพลง ถามใจตัวเอง และเพลง ใช่สิ เป็นเพลงในอัลบั้มคู่ของริทและเซน และผู้ที่ไม่ได้ไปต่อในสัปดาห์นี้คือ กรวิชญ์ สูงกิจบูลย์ (จูเนียร์) ผู้เข้าแข่งขันหมายเลข 2 อำลาด้วยเพลง ความทรงจำในลมหายใจ (บี้ เดอะสตาร์)
สัปดาห์ที่ 2
ในสัปดาห์ที่ 2 เป็นการแข่งขันในหัวข้อ "เพลงดังย้อนยุค" (19 มีนาคม พ.ศ. 2554) มีรายละเอียดดังนี้
วันประกาศผล 20 มีนาคม พ.ศ. 2554
ในวันประกาศผล วิชญาณี เปียกลิ่น (แก้ม) เดอะสตาร์หญิงคนแรกของเมืองไทย ได้มาร้องเพลง คนที่ใช่ก็ไม่รัก คนที่รักก็ไม่ใช่ เป็นซิงเกิ้ลใหม่ของแก้ม และผู้ที่ไม่ได้ไปต่อในสัปดาห์นี้คือ อิษฏ์อาณิก อินทรสูต (แอปเปิ้ล) ผู้เข้าแข่งขันหมายเลข 7 อำลาด้วยเพลง เก็บไว้ในหัวใจ (แกรนด์ เดอะสตาร์)
สัปดาห์ที่ 3
ในสัปดาห์ที่ 3 เป็นการแข่งขันในหัวข้อ "เพลงลูกทุ่ง" (26 มีนาคม พ.ศ. 2554) มีรายละเอียดดังนี้
คอนเสิร์ต 26 มีนาคม พ.ศ. 2554
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 24.28%) จึงไม่สามารถเปิดเผยคะแนนได้
วันประกาศผล 27 มีนาคม พ.ศ. 2554
ในวันประกาศผล นภัทร อินทร์ใจเอื้อ (กัน) เดอะสตาร์คนแรกของเมืองไทยที่มาจากภาคกลาง ได้มาร้องเพลง ปลุกฉันได้ไหม เพลงในอัลบั้มแรกของกัน และผู้ที่ไม่ได้ไปต่อในสัปดาห์นี้คือ ภาวิดา มอริจจิ (ซิลวี่) ผู้เข้าแข่งขันหมายเลข 4 อำลาด้วยเพลง จะได้ไม่ลืมกัน (เบิร์ด ธงไชย)
สัปดาห์ที่ 4
ในสัปดาห์ที่ 4 เป็นการแข่งขันในหัวข้อ "เพลงของรุ่นพี่เดอะสตาร์" และ "เพลงป๊อบแดนซ์" (2 เมษายน พ.ศ. 2554) มีรายละเอียดดังนี้
คอนเสิร์ต 2 เมษายน พ.ศ. 2554
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 21.23%) จึงไม่สามารถเปิดเผยคะแนนได้ และสัปดาห์นี้เป็นสัปดาห์สุดท้ายในการประกาศผลคะแนนสะสมกลางสัปดาห์ด้วย
วันประกาศผล 3 เมษายน พ.ศ. 2554
ในวันประกาศผล ศุภรุจ เตชะตานนท์ (รุจ) ได้มาร้องเพลง รักเธอทุกลมหายใจ เป็นซิงเกิ้ลใหม่ของรุจ และผู้ที่ไม่ได้ไปต่อในสัปดาห์นี้คือ ณินท์ พัฒนกูลกิจ (เนส) ผู้เข้าแข่งขันหมายเลข 8 อำลาด้วยเพลง ขอบคุณ...ยังน้อยไป (กอล์ฟ-ไมค์)
สัปดาห์ที่ 5
ในสัปดาห์ที่ 5 เป็นการแข่งขันในหัวข้อ "เพลงจากละครเวที" และ "เพลงคู่กับศิลปิน" (9 เมษายน พ.ศ. 2554) มีรายละเอียดดังนี้
วันประกาศผล 10 เมษายน พ.ศ. 2554
ในวันประกาศผล ภาคิน คำวิลัยศักดิ์ (โตโน่) ได้มาร้องเพลง พูดไม่ค่อยเก่ง เป็นเพลงในละคร ข้ามเวลาหารัก มิวสิคัลออนทีวี ซึ่งโตโน่ร่วมแสดงด้วย และผู้ที่ไม่ได้ไปต่อในสัปดาห์นี้คือ ธัญญรัศม์ ไตรสุทธิวงษ์ (กวาง) ผู้เข้าแข่งขันหมายเลข 3 อำลาด้วยเพลง เกิดมาแค่รักกัน (โรส ศิรินทิพย์)
สัปดาห์ที่ 6
ในสัปดาห์ที่ 6 เป็นการแข่งขันในหัวข้อ "Mini Concert 15 นาที" (23 เมษายน พ.ศ. 2554) มีรายละเอียดดังนี้
วันประกาศผล 24 เมษายน พ.ศ. 2554
ในวันประกาศผล สุกฤษฎิ์ วิเศษแก้ว (บี้) ได้มาร้องเพลง รักนะคะ และ Look Like Love เพลงในอัลบั้มใหม่ของบี้ และผู้ที่ไม่ได้ไปต่อในสัปดาห์นี้คือ ภูริกูลกฤษฎ์ ชูศักดิ์สกุลวิบูล (แอมป์) ผู้เข้าแข่งขันหมายเลข 5 อำลาด้วยเพลง มีแต่คิดถึง (ธงไชย แมคอินไตย์)
สัปดาห์ที่ 7 (สุดท้าย)
ในสัปดาห์ที่ 7 เป็นการแข่งขันในหัวข้อ "Mini Concert 30 นาที" (30 เมษายน พ.ศ. 2554) โดยในรอบนี้มีเพลงบังคับเป็นเพลงใหม่ของตัวผู้เข้าแข่งขันเอง 1 เพลง ซึ่งมีรายละเอียดดังนี้
วันประกาศผล 1 พฤษภาคม พ.ศ. 2554
ในวันประกาศผลครั้งสุดท้าย ซึ่งมีการประกาศผล เดอะสตาร์ คนที่ 7 ของเมืองไทย ได้มีการเพิ่มเวลาการออกอากาศของรายการ เป็น 2 ชั่วโมงครึ่ง และย้ายสถานที่ถ่ายทอดสดไปที่ อิมแพ็ค อารีน่า เมืองทองธานี รวมทั้งทางสถานี โมเดิร์นไนน์ทีวี ได้ยกเลิกการออกอากาศข่าวต้นชั่วโมงในช่วงเวลาออกอากาศรายการเดอะสตาร์อีกด้วย โดย 2 คนสุดท้ายจะต้องร้องเพลงปิดท้ายการแข่งกันคนละ 1 เพลง โดยร้องเรียงลำดับโดยการจับฉลากตอนเปิดรายการ และในคอนเสิร์ตนี้ได้รวม 6 คนที่ไม่ได้ไปต่อ รวมทั้งแขกรับเชิญ ได้แก่ แก้ม จากเดอะสตาร์ 4 แกรนด์ จากเดอะสตาร์ 5 และ กัน ริท โตโน่ เซน จากเดอะสตาร์ 6 มาร้องเพลงในคอนเสิร์ตนี้ด้วย สำหรับลำดับในการร้องเพลงและการดำเนินรายการในคอนเสิร์ตครั้งนี้มีรายการดังนี้ โดยในปีนี้ เดอะสตาร์คนใหม่ของเมืองไทยได้แก่ ตูมตาม-ยุทธนา เปื้องกลาง มีเปอร์เซ็นต์ของคะแนนรวมทั้งหมด 58.51% ซึ่งเป็นเดอะสตาร์จากภาคกลางคนที่ 2 และ นท-นท พนายางกูร ที่มีคะแนนเป็นอันดับสอง มีเปอร์เซ็นต์ของคะแนนรวมทั้งหมด 41.49% การประกาศผลครั้งนี้ถือเป็นบทสรุปของการแข่งขันในฤดูกาลที่ 7 อย่างเป็นทางการ
โรงพิมพ์บำรุงนุกูลกิจ
โรงพิมพ์บำรุงนุกูลกิจเป็นอดีตโรงพิมพ์ในประเทศไทย ก่อตั้งขึ้นในปี พ.ศ. 2438 รัชสมัยพระบาทสมเด็จพระจุลจอมเกล้าเจ้าอยู่หัว ถือกันว่าเป็นเป็นโรงพิมพ์แห่งแรกของประเทศไทย  โรงพิมพ์ก่อตั้งขึ้นโดยหลวงดำรงธรรมสาร (มี ธรรมาชีวะ) ปลัดกรมอัยการ ก่อนที่จะออกจากราชการมาทำธุรกิจโรงพิมพ์เต็มตัว โรงพิมพ์บำรุงนุกูลกิจเป็นธุรกิจรับพิมพ์หนังสือแบบเรียน หนังสือธรรมะ หนังสือที่ระลึกงานศพ และหนังสือราชการ รวมถึงราชกิจจานุเบกษาซึ่งเคยตีพิมพ์อยู่จนถึงปี พ.ศ 2504 หลังรัฐบาลได้จัดตั้งสำนักพิมพ์ของราชการขึ้นเอง โรงพิมพ์ดำเนินการโดยลูกหลานของผู้ก่อตั้งเรื่อยมาจนถึงรุ่นที่สี่ก่อนจะปิดตัวลงไปเมื่อราว พ.ศ. 2530
ในปี พ.ศ.2442 โรงพิมพ์บำรุงนุกูลกิจตีพิมพ์ หนังสือแบบเรียนเร็ว พระนิพนธ์ในกรมพระยาดำรงราชานุภาพ ฉบับตีพิมพ์ครั้งที่ 10 ซึ่งเป็นหนังสือเรียนภาษาไทยเล่มแรกที่มีมีการกำกับชื่อประกอบตัวอักษรไทย ก ถึง ฮ ครบทั้ง 44 ในช่วงวิกฤตการณ์กบฏบวรเดช โรงพิมพ์บำรุงนุกูลกิจเป็นหนึ่งในโรงพิมพ์เอกชนที่อาสาพิมพ์คําแถลงการณ์ของรัฐบาลเพื่อต่อต้านการก่อกบฏแจกจ่ายประชาชนโดยไม่คิดค่าใช้จ่าย
อาคารโรงพิมพ์บำรุงนุกูลกิจ
อาคารโรงพิมพ์ก่อสร้างขึ้นเมื่อปี พ.ศ. 2438 ตั้งอยู่บนถนนบำรุงเมือง และเป็นโบราณสถานขึ้นทะเบียนของกรมศิลปากรในชื่อ "อาคารบำรุงนุกูลกิจ" นับตั้งแต่ปี พ.ศ. 2542 ปัจจุบันอาคารอยู่ภายใต้การดูแลของบริษัทรัจนากรพร็อบเพอร์ตี้ และใช้งานเป็นโกดังของร้านสังฆภัณฑ์และพระพุทธรูปในพื้นที่ และด้านหน้าของอาคารเป็นที่จอดรถ กระทั่งในปี พ.ศ. 2565 ได้เปลี่ยนมาเป็นร้านกาแฟชั่วคราวของ Craftsman Roastery ซึ่งอดีตเคยทำการอยู่ที่บ้านอาจารย์ฝรั่ง อดีตบ้านพักของศิลป์ พีระศรี และจะเปิดให้บริการเป็นเวลา 8 เดือนนับตั้งแต่ 5 กุมภาพันธ์
อาสนวิหารโลซาน
อาสนวิหารโลซาน (Cathédrale de Lausanne) หรือชื่อเต็มคือ อาสนวิหารน็อทร์-ดามแห่งโลซาน (Cathédrale Notre-Dame de Lausanne) เป็นโบสถ์คริสต์นิกายโปรเตสแตนต์ระดับอาสนวิหารประจำเมืองโลซาน ประเทศสวิตเซอร์แลนด์ อาสนวิหารแห่งนี้เริ่มขึ้นในปีค.ศ. 1170 และแล้วเสร็จในปี 1235 ต่อมาอาสนวิหารแห่งนี้ถูกประกาศอุทิศให้แก่พระแม่มารีย์โดยคำประกาศของสมเด็จพระสันตะปาปาเกรกอรีที่ 10ในปี 1275
เถียน มี มี่ 3650 วันรักเธอคนเดียว
เถียน มี มี่ 3650 วันรักเธอคนเดียว (Comrades: Almost a Love Story) เป็นภาพยนตร์ฮ่องกงรักโรแมนติกนำแสดงโดย หลี่หมิง (Leon Lai) และ จางม่านอวี้ (Maggie Cheung) โดยที่พระเอกต้องพลัดพรากจากคนรักถึง 10 ปี กว่าจะสมหวังในรัก กำกับโดย ปีเตอร์ ชาน มีเพลงประกอบที่ไพเราะจากเติ้ง ลี่จวิน โดยเฉพาะเพลงเถียนมี่มี่ ที่นำมาใช้เป็นชื่อภาษาจีนของภาพยนตร์
เรื่องย่อ
ในช่วงที่จีนแผ่นดินใหญ่ข้าวยากหมากแพง "หลี่เสี่ยวจิน" (หลี่ หมิง) และ "หลี่เฉียว" (จาง ม่านอวี้) ต่างหวังที่จะมาขุดทองที่ฮ่องกง หลี่เสี่ยวจินมาฮ่องกงเพื่อเก็บหอมรอมริบหวังจะได้พาแฟน เสี่ยวถิงที่อยู่จีนแผ่นดินใหญ่มาแต่งงานและอยู่กันที่ฮ่องกง แต่โชคชะตากลับเล่นตลกเมื่อหลี่เสี่ยวจินได้พบกับหลี่เฉียว ทั้งสองทำงานที่ร้านแมคโดนัลด์ หลี่เฉียวทำให้ชีวิตของหลี่เสี่ยวจินเปลี่ยนไป ด้วยความเหงา ความรักแอบก่อตัวขึ้นจากภายในส่วนลึกของทั้งคู่
หลี่เสี่ยวจินตั้งตัวได้ และพาแฟนเสี่ยวถิงมาแต่งงาน และอยู่กันที่ฮ่องกง แต่ชะตาฟ้าลิขิตในที่สุด หลี่เสี่ยวจินต้องหย่าและย้ายไปอยู่อเมริกา ส่วนหลี่เฉียว หลังจากแยกทางกับหลี่เสี่ยวจิน แต่งงานกับหัวหน้าแก็งค์ ซึ่งเป็นมาเฟีย มีการหักหลังกันระหว่างแก็งค์ ต้องหนีมาอเมริกา หลายปีผ่านไป สามีของหลี่เฉียวถูกฆ่าตาย
รางวัล
"รางวัลภาพยนตร์ฮ่องกงครั้งที่ 16"
ได้รับเสนอรายชื่อเข้าประกวด
รางวัลม้าทองคำ
จอร์จ เฟรนด์
จอร์จ แอนดรูว์ จอร์แดน เฟรนด์ (George Andrew Jordan Friend; เกิดวันที่ 19 ตุลาคม ค.ศ. 1987) เป็นนักฟุตบอลชาวอังกฤษ ผู้เล่นในตำแหน่งแบ็กซ้ายให้กับเบอร์มิงแฮม ซิตีในอีเอฟแอลแชมเปียนชิป
ในฤดูกาล 2012–13 เฟรนด์ได้รับรางวัลผู้เล่นยอดเยี่ยมของผู้เล่นมิดเดิลส์เบรอ และในฤดูกาลถัดมา เฟรนด์ชนะรางวัลนี้อีกครั้งและยังได้รับรางวัลผู้เล่นยอดเยี่ยมแห่งฤดูกาลด้วย เฟรนด์เคยติดทีมยอดเยี่ยมของพีเอฟเอ แชมเปียนชิป สองปีติดต่อกัน ในฤดูกาล 2014–15 และ 2015–16
เกียรติประวัติ
เอ็กซิเตอร์ซิตี
มิดเดิลส์เบรอ
รางวัลส่วนตัว
ศีรษะล้าน
ศีรษะล้าน (baldness) บ่งบอกถึงการขาดเส้นผมบาง ผมร่วง ส่วนหรือทั้งหมด ศีรษะล้านเป็นส่วนหนึ่งของหัวข้อ "การบางของเส้นผม" ที่กว้างกว่า ระดับและรูปแบบของศีรษะล้านสามารถแตกต่างกันได้มาก แต่สาเหตุทั่วไปที่พบมากที่สุด คือ ศีรษะล้านแบบชายและหญิง หรือรู้จักกันในชื่อ ศีรษะล้านแบบพันธุกรรม (Androgenetic alopecia), ศีรษะล้านในชาย (alopecia androgenetica) หรือหัวล้านเหตุรังแค (alopecia seborrheica) ซึ่งเป็นคำแทนที่ส่วนมากใช้ในทวีปยุโรป
สาเหตุที่ทำให้เกิดหัวล้าน
มีหลายประการ ได้แก่
อานามสยามยุทธ
อานัมสยามยุทธ หรือ อานามสยามยุทธ (Chiến tranh Việt–Xiêm) เป็นความขัดแย้งทางทหารระหว่างอาณาจักรไดนาม ซึ่งปกครองโดยจักรพรรดิเถี่ยว จิ กับอาณาจักรสยามภายใต้การปกครองของพระบาทสมเด็จพระนั่งเกล้าเจ้าอยู่หัว การแข่งขันระหว่างสยามและเวียดนามในการควบคุมดินแดนกัมพูชาในลุ่มแม่น้ำโขงตอนล่างทวีความรุนแรงขึ้นหลังจากที่สยามพยายามพิชิตกัมพูชาในช่วงสงครามสยาม–เวียดนามครั้งก่อน จักรพรรดิมิญ หมั่ง สถาปนาพระองค์เม็ญ พระราชธิดาในสมเด็จพระอุทัยราชาขึ้นปกครองกัมพูชาในฐานะราชินีหุ่นเชิดในปี พ.ศ. 2377 และประกาศอำนาจสูงสุดเหนือกัมพูชาโดยลดระดับลงมาเป็นจังหวัดที่ 32 ของเวียดนาม ในปี พ.ศ. 2384 สยามฉวยโอกาสแห่งความไม่พอใจเข้าช่วยเหลือเขมรที่ต่อต้านญวน พระบาทสมเด็จพระนั่งเกล้าเจ้าอยู่หัวส่งกองทัพไปช่วยสถาปนาองค์ด้วงเป็นกษัตริย์กัมพูชา ภายหลังการทำสงครามพร่ากำลังเป็นเวลา 4 ปี ทั้งสองฝ่ายตกลงที่จะสงบศึกและให้กัมพูชาอยู่ภายใต้การปกครองร่วมกัน
สาเหตุ
ในช่วงยุคต้นรัตนโกสินทร์ทั้งสยามในพระราชวงศ์จักรีและเวียดนามราชวงศ์เหงียนต่างเรืองอำนาจขึ้นเป็นมหาอำนาจในภูมิภาคเอเชียตะวันออกเฉียงใต้ อาณาจักรต่างๆที่ตั้งอยู่ระหว่างสยามและเวียดนามเป็น "อาณาจักรกันชน" ระหว่างสองมหาอำนาจอาณาจักรกันชนเหล่านั้นประกอบด้วยอาณาจักรเขมรอุดงและอาณาจักรลาวล้านช้าง ทั้งสยามและเวียดนามต่างแผ่ขยายอำนาจเข้าสู่อาณาจักรกันชนเหล่านั้นนำไปสู่ความขัดแย้งระหว่างสองอำนาจ